Germana aŭtovojo A67

La germana aŭtovojo A67 (germane Autobahn 67, mallonge A67, aŭ formale Bundesautobahn 67, mallonge BAB 67) estas aŭtovojo inter la urboj Rüsselsheim kaj Viernheim en sudokcidenta Germanio. Kvankam ĝi havas nur 65 kilometrojn, la vojo estas grava alternativo al la paralela nord-suda germana aŭtovojo A5, kaj ne nur ligas la urbojn Majenco, Wiesbaden kaj Frankfurto ĉe Majno norde, Darmstadt centre kaj Mannheim, Ludwigshafen kaj Hajdelbergo sude per dua aŭtovojo, sed ankaŭ estas ofte uzata vojo por internaciaj vojaĝoj inter norda kaj suda Eŭropo. Partoj de ĝi apartenas al la eŭropaj ŝoseoj  (la vojo inter Rüsselsheim kaj Darmstadt),  (inter la aŭtovojaj trianguloj Rüsselsheim kaj Mönchhof) kaj . 

La aŭtovojo krucas la aŭtovojojn A3 (ĉe Rüsselsheim), A60 (iom pli sude same ĉe Rüsselsheim), A5 (ĉe Darmstadt), kaj fine eniras la aŭtovojon A6 ĉe Viernheim. Gravaj urboj laŭlonge de la vojo krom la jam menciataj estas Groß-Gerau, Griesheim, Pfungstadt, Lorsch, iom pli distance Bensheim kaj Heppenheim, kaj Lampertheim.

eta|maldekstra|300px|<center>aŭtovoja restoracio en Pfungstadt  



Kategorio:Transporto en Hesio